**Koridor** deluje zdaj že **več kot 10 let kot neke vrste portal, kjer skušamo združiti kulturno dogajanja iz vseh — oziroma večine področji.** Naš primarni fokus in hkrati tudi glavnina prispevkov so kritike oziroma recenzije.

Omenil bi še, da ima Koridor **od 50 do 70 sodelavcev** od tega, je 10 urednikov.

Portal je nastal **iz študentskih vzgibov** in tudi danes v veliki meri ohranja stik z mladimi pisci. **Zadnjih 4-5 let se aktivno ukvarjamo z iskanjem načinov financiranja medija.**

Iz te pozicije se nekako pogosto srečujemo s sceno in tudi z realnostjo ustvarjanja take vsebine. **Domet medija, ki svoj fokus usmerja v zelo ozko smer refleksije v kulturi, je v slovenskem jeziku kar omejen.** Gre za zelo majhen in butičen trg, kar pomeni, da se z vsebinami ne dosega množič. Presek posameznikov, ki jih zanima kultura in še bolj specifično kritiški pogled na kulturo pač v naši državi ne more biti zadosten.

Koridor ob dobrih mesecih nabere **tudi do 4000 unikatnih uporabnikov,** treba pa se je tudi zavedati, da so naše vsebine prosto dostopne in vprašanje je, koliko uporabnikov bi potem bilo za te vsebine pripravljeno plačati — seveda, če bi želeli živeti izključno tržno. **Naklade drugih podobnih medijev** — recimo ŠUM, Membrana ali Dialogi se gibljejo nekje okoli **300 do 400 izvodov.**

Preden se spustim v sistem javnega financiranja, bi rad še omenil primer dobre prakse. **MOL in MK sta v okviru projekta Ljubljana svetovna prestolnica knjige 2010 objavila razpis. Razpis je pridobil Delo** in tako za 3 leta izdajal 14-dnevnik **Pogledi.** Projekt je bil uspešen in tega se je potem podaljšalo še za 3 leta. Po končanem financiranju je Delo Poglede ukinilo in od tega ostaja le arhiv. Torej tudi leta 2016 je časopis Delo, ki je uspešen založnik najverejtneje ocenil, da Pogledi nimajo tržne prihodnosti.

S tem zavedanjem zmožnosti uspešnega financiranja bi se pa rad dotaknil dejanske problematike. **Koridor, kot medij brez lastnih sredstev skuša poiskati načine, kje pridobiti možnosti finaciranja oziroma sofinanciranja.**

V veliki meri se **večina razpisov osredotoča na posamična produkcijska področja** in recimo tudi trenutni programski razpis MK podporne dejavnosti usmerja bolj k podpori produkcijskega dela. To sicer velja tako za razpise, namenjene zavodom/pravnim osebam kot tudi recimo posameznikom/SzK — recimo delovna štipendija. Podobna situacija je tudi na MOL-u.

Res je, da je poklic **kritika priznan kot deficitarni poklic, primanjkuje pa predvsem sistemske podpore**, ki bi omogočala ustrezno klimo za delo posameznih kritikov. Glede na to, da pri nas tudi **izobrazimo veliko kritikov, je potem vprašanje, kje lahko ti kritiki delujejo potem?**

Ker je refleksija in kritika o umetnosti tako nišna in po svoje tudi neprimerna za trg postanejo **problematični tudi razpisi za medije,** ki zahtevajo od teh 50 % lastnih sredstev, sočasno pa se vsi javni razpisi tukaj seštevajo v minus mediju. Torej to predstavlja NVO-ju kot je Koridor še dodatno oviro pri iskanju morebitnih sredstev.

Iz tega vidika se je izkazalo, da je polje literarne kritike tisto, ki ima najboljšo sistemsko podporo. **JAK vsako leto redno objavlja razpis za literarno kritiko.** Zdaj imamo že 3. leto dosti boljšo situacijo na literarni redakciji in lahko plačamo kritik in delno pokrijemo tudi dela urednikov ter lektorjev za potrebe redakcije.